English: There have been some wise comments made from Labour and Conservative benches. I will frame my remaining comments around what I was told by one sufferer of an eating disorder. You will know that I've been doing work recently, speaking to young people about access to mental health services more generally. This individual had waited 12 months to start a series of support sessions for eating disorders, and I appreciated and could identify in this context with the comments made by the Member for Cardiff Central, who said that we shouldn't allow there to be a wrong door, and people shouldn't have to explain themselves time and time again as this young person had to do: 'I've just been discharged from primary mental health services after waiting 12 months for it. I've only had eight to 10 sessions. I have learnt a little, but I'm still struggling and I'm alone now. If I want further care, then I have to apply again through my GP and wait a very long time again.' Those are her comments. It's not acceptable within the current frameworks that our young people, and people of all ages, feel that those are the kinds of barriers facing them. We do have to have clear models in place to provide that early intervention. She goes on: 'It is a mental health problem.' And I think of Sioned's comments in this context in terms of social media and social pressures in terms of images. 'Because of the society we live in now, behaviours around eating disorders are normalised, even complimented.' Those were the comments of this young person. But it is a mental health problem, and things do have to be taken more seriously. When one thinks that an illness that is a burden on their lives isn't taken seriously, that's also a message for us that there may be something wrong with the frameworks that we're working within. So, in order for everyone to get the help that they need as swiftly as they need it, then we must give more attention to getting the right systems in place. I'm asking you today to support the Plaid Cymru motion that is very specific in what it requests. We support amendment 2 too that recommends targets so we can identify the milestones as we reach them. As I said, an agreement on the need to do things better in and of itself doesn't mean that we have the road map as to how we get to that point. So, support this motion today as a statement that we are serious about moving towards the kind of provision that the population of Wales needs.
Welsh: Mae yna sylwadau craff wedi cael eu gwneud o feinciau Llafur a'r Ceidwadwyr. Mi wnaf i fframio yr ychydig sylwadau sydd gen i ar ôl o gwmpas yr hyn ddywedwyd wrthyf i gan un dioddefwr anhwylderau bwyta. Mi fyddwch chi'n gwybod fy mod i wedi bod yn gwneud gwaith yn ddiweddar yn siarad efo pobl ifanc ynglŷn â mynediad at wasanaethau iechyd meddwl yn gyffredinol. Roedd y person yma wedi aros blwyddyn i gael dechrau cyfres o sesiynau cymorth ar gyfer anhwylderau bwyta, ac roeddwn i'n gwerthfawrogi ac yn gallu uniaethu yn y cyd-destun yma efo sylwadau yr Aelod dros Ganol Caerdydd, yn dweud na ddylem ni fod yn caniatáu bod drws anghywir i'w gnocio arno fo, ac na ddylai pobl ddim gorfod egluro eu hunain dro ar ôl tro fel oedd y person ifanc yma wedi gorfod ei wneud: 'Dwi newydd gael fy "discharge-io" o ofal gwasanaeth iechyd meddwl sylfaenol ar ôl disgwyl 12 mis amdano fo. Dwi dim ond wedi cael rhyw wyth i 10 sesiwn. Dwi wedi dysgu dipyn bach, ond dwi rŵan yn dal i stryglo a dwi ar fy mhen fy hun rŵan. Os dwi eisiau gofal eto, dwi'n gorfod 'apply-io' eto efo'r meddyg teulu a disgwyl yn hir iawn eto.' Dydy hi ddim yn dderbyniol, o fewn y fframweithiau presennol sydd gennym ni, fod ein pobl ifanc ni, a phobl o bob oed, yn teimlo mai dyna'r mathau o rwystrau sydd yn eu herbyn nhw. Mae'n rhaid inni gael modelau clir yn eu lle ar gyfer darparu'r ymyrraeth gynnar yma. Mae'n mynd yn ei blaen: 'Ffurf o broblem iechyd meddwl ydy o.' A dwi'n meddwl am sylwadau Sioned yn fan hyn ynglŷn â delweddau, cyfryngau cymdeithasol a phwysau cymdeithasol ac ati. 'Oherwydd y gymdeithas rydyn ni'n byw ynddi rŵan, mae ymddygiad anhwylderau bwyta weithiau'n cael ei normaleiddio, weithiau hyd yn oed yn cael ei gomplimentio', meddai'r person ifanc yma. Ond anhwylder iechyd meddwl ydy o, ac mae'n rhaid i bethau gael eu cymryd ychydig bach mwy o ddifrif. Pan fo rhywun yn teimlo dyw anhwylder sydd yn fwrn ar eu bywydau nhw ddim yn cael ei gymryd o ddifrif, mae hynny hefyd yn neges inni bosib bod yna rywbeth o'i le yn y fframweithiau rydyn ni'n gweithio oddi mewn iddyn nhw. Felly, er mwyn i bawb gael yr help maen nhw ei angen, mor gyflym ag y maen nhw ei angen o, mae'n rhaid rhoi mwy o sylw i roi'r patrymau a'r gofal sydd yn angenrheidiol mewn lle. Dwi'n gofyn ichi heddiw gefnogi cynnig Plaid Cymru sydd yn benodol yn yr hyn mae o'n gofyn amdano fo, a chefnogi gwelliant 2 hefyd sydd yn ychwanegu'r angen yma am dargedau fel ein bod ni'n gallu mesur y cerrig milltir wrth inni eu cyrraedd nhw. Fel y dywedais i, dydy cytundeb ynddo fo'i hun ar yr angen i wneud pethau'n well ddim yn golygu bod y map gennym ni ar sut i gyrraedd at y pwynt yma. Cefnogwch y cynnig yma heddiw fel datganiad ein bod ni o ddifrif ynglŷn â symud tuag at y math o ddarpariaeth mae poblogaeth Cymru ei hangen.